Panna cotta
Panna cotta (ital. "gekacht Rahm") ass en norditalieeneschen Dessert aus Schmant, Zocker a Gelatine. Dacks gëtt zousätzlech Vanill derbäiginn.

Fir en ze maache gëtt Schmant mat Zocker (an enger Vanillsstaang) virsiichteg erhëtzt a bis zu enger Véirelstonn lues gekacht. An déi Mass gëtt grad sou vill Gelatine drageréiert, fir datt d'Crème nom Ofkillen hir Form behält, awer net ze fest ass. Déi Mëschung gëtt a kleng Forme gegoss an nodeem se steif gouf, op Dessertstellere gekippt.

Panna cotta gëtt meeschtens mat Friichtenzoossen oder agemaachte Friichten zerwéiert.

Desserten
Italieenesch Kichen